
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 153 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τύπος και περιεχόμενο της δήλωσης ειδικού φόρου 
επί των ακινήτων έτους 2007 και δικαιολογητικά 

που συνυποβάλλονται με αυτή. 1 

Τύπος και περιεχόμενο της δήλωσης του Φόρου Με¬ 
γάλης Ακίνητης Περιουσίας, έτους 2007 φυσικών 
και νομικών προσώπων και δικαιολογητικά που 
συνυποβάλλονται με αυτήν. 2 


ΑΠΟΦΑΣΕΙ Σ 

Αριθμ. 1006800/5/0013 (1) 


Τ ύπος και περιεχόμενο της δήλωσης ειδικού φόρου επί 
των ακινήτων έτους 2007 και δικαιολογητικά που συ¬ 
νυποβάλλονται με αυτή. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 7 του άρθρου 17 
του ν. 3091/2002 (Φ.Ε.Κ. 330Α724.12.2002) «Κατάργηση 
φορολογικών απαλλαγών και άλλες διατάξεις». 

2. Τις διατάξεις του άρθρου 41 του ν. 1249/1982 (Φ.Ε.Κ. 
43 Α'), του άρθρου 14 του ν. 1473/1984 (Φ.Ε.Κ. 127 Α'), του 
άρθρου 24 του ν. 1828/1989 (Φ.Ε.Κ 2 Α') και του άρθρου 10 
του ν. 2386/1996 (Φ.Ε.Κ. 43 Α'), όπως ισχύουν σήμερα. 

3. Την υπ’ αριθμ. 1067780/82/Γ0013/9.6.1994 ΠΟΑ 1149 
(Φ.Ε.Κ. 549 Β') απόφαση Υπουργού Οικονομικών, «Τρο¬ 
ποποίηση, βελτίωση και κωδικοποίηση των διατάξεων 
που αφορούν τη φορολογητέα αξία μεταβιβαζομένων 
με οποιαδήποτε αιτία ακινήτων εντός σχεδίου κατά το 
αντικειμενικό σύστημα» όπως αυτή ισχύει σήμερα. 

4. Την υπ’ αριθμ. 1129485/479/Γ0013/3.12.1996 ΠΟΑ 1310 
(Φ.Ε.Κ. 1152 Β') απόφαση Υπουργού Οικονομικών «Προσ¬ 
διορισμός με αντικειμενικά κριτήρια, κατ’ άρθρο 41α 
του ν. 1249/1982, αξίας κτισμάτων ακινήτων τα οποία 
βρίσκονται σε περιοχές που δεν ισχύει το σύστημα του 
αντικειμενικού προσδιορισμού». 

5. Την υπ’ αριθμ. 1079551/105/Γ0013/11.7.1994 ΠΟΑ 1173 
(Φ.Ε.Κ. 554 Β') απόφαση Υπουργού Οικονομικών «Τύπος 
και περιεχόμενο φύλλων υπολογισμού φορολογητέας 
αξίας ακινήτων». 

6. Την υπ’ αριθμ. 1108284/384/Γ0013/25.2.1995 ΠΟΑ 1241 
(Φ.Ε.Κ. 825 Β') απόφαση Υπουργού Οικονομικών «Τρο¬ 
ποποίηση της υπ’ αριθμ. 1079551/105/Γ0013/11.7.1994 Πολ 
1173 Φ.Ε.Κ.τ. 554Β'/18.7.1994 απόφασης περί του τύπου και 

περιεχομένου των φύλλων υπολογισμού φορολογητέας 
αξίας ακινήτων». 

7. Την υπ’ αριθμ. 1129487/480/Γ0013/3.12.1996 ΠΟΛ 1311 
(Φ.Ε.Κ. 1152 Β') απόφαση Υπουργού Οικονομικών «Τύπος 
και περιεχόμενο φύλλων υπολογισμού φορολογητέας 
αξίας ακινήτων». 

8. Την υπ’ αριθμ. 1107357/5686/ΔΤΥ ΠΟΛ 1220/16.11.1999 
(Φ.Ε.Κ. 2082 Β') απόφαση Υπουργού Οικονομικών «Επέ¬ 
κταση της εφαρμογής του συστήματος αντικειμενικού 
προσδιορισμού της αξίας γης εκτός σχεδίου πόλης και 
οικισμού που δεν έχουν ειδικούς όρους δόμησης στους 
Νομούς Αιτ/νίας κ.λπ.». 

9. Την υπ’ αριθμ. 1121210/6271/ΔΤΥ ΠΟΛ 1266/27.12.1999 
(Φ.Ε.Κ. 2260 Β') απόφαση Υπουργού Οικονομικών «Επέ¬ 
κταση της εφαρμογής του συστήματος αντικειμενικού 
προσδιορισμού της αξίας γης εκτός σχεδίου πόλης και 
οικισμών που δεν έχουν ειδικούς όρους δόμησης στους 
Νομούς Δράμας κ.λπ.». 

10. Την κοινή απόφαση του Πρωθυπουργού και 
του Υπουργού Οικονομίας και Οικονομικών 37930/ 
ΔΙΟΕ/1264/14.10.2005 (Φ.Ε.Κ. 1432 Β') για τον καθορισμό 
αρμοδιοτήτων των Υφυπουργών Οικονομίας και Οικο¬ 
νομικών, όπως ισχύει μετά την τροποποίησή της με την 
5733/ΔIΟΕ/179/9.2.2006 (Φ.Ε.Κ. 204 Β') απόφαση. 

11. Το γεγονός ότι η απόφαση αυτή ρυθμίζει διαδικα¬ 
στικά ζητήματα, για την ομοιόμορφη εκπλήρωση των 
φορολογικών υποχρεώσεων από τους υπόχρεους, οι 
οποίοι καθορίζονται με το άρθρο 26 του ν. 2459/1997 
(Φ.Ε.Κ. 17 Α'), γί αυτό από τις διατάξεις της δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Για το έτος 2007 ο τύπος και το περιεχόμενο της 
δήλωσης ειδικού φόρου επί των ακινήτων εταιρειών, 
έχει ως το υπόδειγμα, που επισυνάπτεται ως παράρτημα 
της απόφασης αυτής. 

2. Η δήλωση υποβάλλεται σε ένα αντίτυπο. 

3. Τα δικαιολογητικά που υποβάλλονται σε άλλη 
γλώσσα κράτους μέλους της Ε.Ε. πλην της Ελληνικής, 
απαιτείται να συνοδεύονται από επίσημη μετάφραση. 

4. Η δήλωση του ειδικού φόρου επί των ακινήτων 
εταιρειών έτους 2007, απαιτείται να συνοδεύεται από τα 
φύλλα υπολογισμού της αξίας ακινήτων (έντυπα 1 - 5, ΚΙ 
- Κ9 και Α.Α. ΓΗΣ) και τις βεβαιώσεις που προβλέπονται 
για την συμπλήρωσή τους. 

5. Η δήλωση της παραγράφου 1 της απόφασης αυτής, 
είναι δυνατόν να υποβληθεί σε φύλλο που έχει εκτυπω- 

θεί σε απλό μηχανογραφικό χαρτί, χωρίς οποιαδήποτε 
συρραφή, εφόσον είναι στις διαστάσεις του εντύπου της 
δήλωσης ειδικού φόρου επί των ακινήτων εταιρειών και 
αναγράφονται επακριβώς οι στήλες και τα λοιπά στοιχεία 
του εντύπου. Τα φύλλα υπολογισμού της αξίας ακινήτων 
(έντυπα 1 - 5, ΚΙ - Κ9 και Α.Α. ΓΗΣ) είναι δυνατόν να υποβλη¬ 
θούν σε μηχανογραφικό χαρτί, εφόσον περιλαμβάνονται 
όλα τα στοιχεία που περιέχονται στα οικεία φύλλα. 


Για οποιαδήποτε ανακρίβεια ή παράλειψη των ανωτέ¬ 
ρω στοιχείων, επιβάλλονται οι προβλεπόμενες από τις 
διατάξεις των άρθρων 1 και 4 του ν. 2523/1997 (Φ.Ε.Κ. 
179 Α') κυρώσεις. 

6. Ο προϊστάμενος Δ.Ο.Υ., μπορεί να ζητήσει την προ¬ 
σκόμιση και οποιουδήποτε άλλου αποδεικτικού στοι¬ 
χείου, όταν κατά τον έλεγχο της δήλωσης το κρίνει 
απαραίτητο. 

ΔΗΛΩΣΗ ΕΙΔΙΚΟΥ ΦΟΡΟΥ 3% 

ΕΠΙ ΤΩΝ ΑΚΙΝΗΤΩΝ ΤΩΝ ΕΤΑΙΡΕΙΩΝ 

Για ακίνητα που υπάρχουν τη 1 η Ιανουάριου 2007 


Προς τη Δ.Ο.Υ._ ΑΡΙΘΜΟΣ ΔΗΛΩΣΗΣ 


ΕΙΔΟΣ ΔΗΛΩΣΗΣ 


ΑΡΧΙΚΗ 

ΣΥΜΠΛΗΡΩΜΑΤΙΚΗ 

ΑΝΑΚΛΗΤΙΚΗ 

ΜΕ ΕΠΙΦΥΛΑΞΗ 






ΣΤΟΙΧΕΙΑ ΤΟΥ ΝΟΜΙΚΟΥ ΠΡΟΣΩΠΟΥ 


Α.Φ.Μ. 

001 


ΕΠΩΝΥΜΙΑ 

002 


ΔΙΕΥΘΥΝΣΗ ΕΠΑΓΓΕΛΜΑΤΟΣ (στην Ελλάδα) 

003 


ΧΩΡΑ ΠΟΥ ΒΡΙΣΚΕΤΑΙ Η ΕΔΡΑ ΤΟΥ ΚΑΤΑ ΤΟ ΚΑΤΑΣΤΑΤΙΚΟ ΤΟΥ 

004 


ΤΗΛΕΦΩΝΟ 

005 



ΣΤΟΙΧΕΙΑ ΕΚΠΡΟΣΩΠΟΥ ΣΤΗΝ ΕΛΛΑΔΑ 


ΟΝΟΜΑΤΕΠΩΝΥΜΟ 

006 


ΠΑΤΡΩΝΥΜΟ 

007 


ΑΡ. ΤΑΥΤΟΤΗΤΑΣ / Α.Φ.Μ. 

008 


ΔΙΕΥΘΥΝΣΗ ΚΑΤΟΙΚΙΑΣ ΣΤΗΝ ΕΛΛΑΔΑ 

009 


ΤΗΛΕΦΩΝΟ 

010 



ΑΞΙΑ ΠΛΗΡΟΥΣ ΚΥΡΙΟΤΗΤΑΣ 

012 


ΥΠΟΛΟΓΙΣΜΟΣ ΦΟΡΟΥ (ΚΑΕ 0221) 

ΑΞΙΑ ΨΙΛΗΣ ΚΥΡΙΟΤΗΤΑΣ 

013 


ΣΥΝΤΕΛΕΣΤΗΣ ΦΟΡΟΛΟΓΗΣΗΣ 3% 

ΑΞΙΑ ΕΠΙΚΑΡΠΙΑΣ 

014 


ΦΟΡΟΣ ΠΟΥ ΑΝΑΛΟΓΕΙ 

ΣΥΝΟΛΟ ΑΞΙΑΣ ΑΚΙΝΗΤΗΣ ΠΕΡΙΟΥΣΙΑΣ 

015 

X 3% = 




Ο Βεβαιώσας 

ΑΡΙΘΜΟΣ ΔΙΠΛΟΤΥΠΟΥ 



ΗΜΕΡΟΜΗΝΙΑ ΕΚΔΟΣΗΣ 


ΑΡΙΘΜΟΣ ΧΡΗΜΑΤΙΚΟΥ ΚΑΤΑΛΟΓΟΥ 


ΣΕΙΡΑ ΧΡΗΜΑΤΙΚΟΥ ΚΑΤΑΛΟΓΟΥ 


ΗΜΕΡΟΜΗΝΙΑ ΒΕΒΑΙΩΣΗΣ 



ΣΤΟΙΧΕΙΑ ΤΟΥ ΚΑΤΑΘΕΤΟΝΤΟΣ ΤΗ ΔΗΛΩΣΗ 


ΟΝΟΜΑΤΕΠΩΝΥΜΟ 


ΑΡ. ΤΑΥΤΟΤΗΤΑΣ/ ΔΙΕΥΘΥΝΣΗ ΚΑΤΟΙΚΙΑΣ 
Α.Φ.Μ. ΣΤΗΝ ΕΛΛΑΔΑ 


ΤΗΛΕΦΩΝΟ 


ΥΠΟΓΡΑΦΗ 

ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΗΣ ΔΗΛΩΣΗΣ 

1. Συμπλήρωση της πρώτης σελίδας της δήλωσης. 

Στην πρώτη σελίδα της δήλωσης και στους αντίστοιχους κωδικούς αναγράφονται από τον 
φορολογούμενο ευδιάκριτα στα αντίστοιχα πεδία η Δ.Ο.Υ. που υποβάλλεται η δήλωση, τα στοιχεία 
της εταιρείας (επωνυμία, Α.Φ.Μ., διεύθυνση επαγγέλματος κ.λπ.), τα στοιχεία του νομίμου εκπροσώπου 
στην Ελλάδα της εταιρείας (επώνυμο, όνομα, Α.Φ.Μ., διεύθυνση επαγγέλματος κ.λπ.), καθώς και τα 
στοιχεία του προσώπου που καταθέτει τη δήλωση. 

Το πλαίσιο «ΕΙΔΟΣ ΔΗΛΩΣΗΣ» συμπληρώνεται με X στο ανάλογο τετραγωνίδιο, αν πρόκειται 
για αρχική, συμπληρωματική, ανακλητική ή δήλωση που υποβάλλεται με επιφύλαξη. 

Το πεδίο «ΑΡΙΘΜΟΣ ΔΗΛΩΣΗΣ» συμπληρώνεται από την υπηρεσία 

Στο πίνακα εξαιρέσεων από το φόρο σημειώνετε X εφόσον ανήκετε σε κάποια από τις 
αναφερόμενες περιπτώσεις. 

Στο πλαίσιο «ΣΥΝΟΛΟ ΑΞΙΑΣ ΑΚΙΝΗΤΗΣ ΠΕΡΙΟΥΣΙΑΣ» (κωδ. 015) αναγράφεται το άθροισμα 
των γραμμών «ΠΟΣΟΣΤΟ ΠΛΗΡΟΥΣ ΚΥΡΙΟΤΗΤΑΣ» (κωδ. 012), «ΨΙΛΗ ΚΥΡΙΟΤΗΤΑ» (κωδ. 013) και 
«ΕΠΙΚΑΡΠΙΑ» (κωδ. 014). 

2. Συμπλήρωση του εσωτερικού της δήλωσης 

Το εσωτερικό της δήλωσης είναι χωρισμένο σε στήλες με τους ενδεικτικούς αριθμούς από 1 
έως 20. Σε κάθε γραμμή αντιστοιχεί ένα ακίνητο και αναγράφονται ευδιάκριτα όλα τα στοιχεία ως 
ακολούθως:. 


ΣΤΗΛΗ 1: 

Αναγράφεται ο αύξων αριθμός του ακινήτου. Ξεχωριστή σειρά και αύξοντα αριθμό όπου 
απαιτείται η συμπλήρωση χωριστού φύλλου εντύπου υπολογισμού ή η αξία υπολογίζεται με 
συγκριτικά στοιχεία. 

ΣΤΗΛΗ 2: 

Η στήλη αυτή συμπληρώνεται μόνο για ακίνητα που ανήκουν στον ίδιο ιδιοκτήτη και θα 
αναγράφεται ο α/α της γραμμής του κυρίου ακινήτου 

ΣΤΗΛΗ 3: 

Αναγράφεται ο κωδικός συστήματος σύμφωνα με τα εξής: 

ΚΩΔ. 1: Για κτίσματα και οικόπεδα εντός αντικειμενικού προσδιορισμού αξίας ακινήτων 

(Εντυπα υπολογισμού 1 έως 5 και Κ4 έως Κ9) 

ΚΩΔ.2 Για κτίσματα και αγροτεμάχια εντός αντικειμενικού προσδιορισμού αξίας ακινήτων 

(Εντυπα ΚΙ έως Κ9 και Α.Α. ΓΗΣ) 

ΚΩΔ. 3 Για κτίσματα εντός αντικειμενικού προσδιορισμού αξίας ακινήτων και οικόπεδα 

εκτός αντικειμενικού προσδιορισμού αξίας ακινήτων (Εντυπα ΚΙ έως Κ9 και Α.Α. ΓΗΣ) 

ΣΤΗΛΕΣ 

4-7: 

Αναγράφεται ο νομός ο δήμος ή η κοινότητα, ο ταχυδρομικός κωδικός, η οδός και ο αριθμός ή θέση 
που βρίσκεται το ακίνητο, & ο αριθμός του Ο.Τ. όπως είναι καταγεγραμμένο στους πίνακες του Υπ. 
Οικονομικών. 

ΣΤΗΛΗ 8: 

Αναγράφεται ο κωδικός κατηγορίας του ακινήτου σύμφωνα με τα εξής: 

ΚΩΔ. 1: Κατοικία ή Διαμέρισμα (Ε1 ή ΚΙ) 

ΚΩΔ. 2: Μονοκατοικία (Ε1 ή Κ2) 

ΚΩΔ. 3: Επαγγελματική Στέγη (Ε2 ή Κ3) 

ΚΩΔ. 4: Οικόπεδο (Ε3) 

ΚΩΔ. 5: Γεωργικά - Κτηνοτροφικά κτήρια, Αποθήκες (Ε4 ή Κ5) 

ΚΩΔ. 6: Θέση Στάθμευσης (Ε5) 

ΚΩΔ. 7: Σταθμοί αυτοκινήτων (Κ4) 

ΚΩΔ. 8: Βιοτεχνικά ή Βιομηχανικά κτήρια (Κ4) 

ΚΩΔ. 9: Νοσηλευτήρια, Ευαγή Ιδρύματα, Ξενοδοχεία, Τουριστικές Εγκαταστάσεις (Κ6) 

ΚΩΔ. 10: Εκπαιδευτήρια (Κ7) 

ΚΩΔ. 11: Αθλητικές εγκαταστάσεις (Κ8) 

ΚΩΔ. 12: Κτήρια που δεν μπορούν να υπαχθούν στις ανωτέρω κατηγορίες (Κ9) 

ΣΤΗΛΗ 9: 

Αναγράφεται ο κωδικός ορόφου δηλαδή Υ για το υπόγειο, 0 για το ισόγειο, 1 για το 1° όροφο, 2 για το 2° 
όροφο κ.οκ 

ΣΤΗΛΕΣ 

10 - 12: 

Αναγράφεται η επιφάνεια των κυρίων χώρων, των βοηθητικών χώρων και του οικοπέδου ή του 
αγροτεμαχίου 

ΣΤΗΛΗ 13: 

Αναγράφεται η χρονολογία που αποκτήθηκε το ακίνητο. 

ΣΤΗΛΗ 14: 

Αναγράφεται η τιμή ζώνης ή εκκίνησης του ακινήτου 

ΣΤΗΛΗ 15: 

Αναγράφεται η συνολική αξία του ακινήτου όπως προκύπτει από τα φύλλα υπολογισμού ή τα 
συγκριτικά στοιχεία 

ΣΤΗΛΗ 16: 

Αναγράφεται το ποσοστό της πλήρους κυριότητας μόνο όταν ο φορολογούμενος έχει το 
δικαίωμα αυτό. 

ΣΤΗΛΕΣ 

17 - 18: 

Αναγράφεται το ποσοστό του εμπράγματος δικαιώματος κυριότητας μόνο όταν ο 
φορολογούμενος έχει το δικαίωμα αυτό. 

ΣΤΗΛΗ 19: 

Αναγράφεται η αξία του ακινήτου κατά το ποσοστό που ανήκει στο φορολογούμενο και 
φορολογείται. 

ΣΤΗΛΗ 20: 

Αναγράφεται η Δ.Ο.Υ. στη περιοχή της οποίας βρίσκεται το ακίνητο. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 18 Ιανουάριου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 1006802/4/0013 (2) 

Τύπος και περιεχόμενο της δήλωσης του Φόρου Μεγά¬ 
λης Ακίνητης Περιουσίας, έτους 2007 φυσικών και 
νομικών προσώπων και δικαιολογητικά που συνυπο¬ 
βάλλονται με αυτήν. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 7 του άρθρου 27 του 
ν. 2459/1997 (Φ.Ε.Κ. 17 Α'/18.2.1997) «Κατάργηση φορολο¬ 
γικών απαλλαγών και άλλες διατάξεις». 

2. Την υπ’ αριθμ. 1067780/82/Γ0013/9.6.1994 ΠΟΑ 1149 
(Φ.Ε.Κ. 549 Β') απόφαση Υπουργού Οικονομικών, «Τρο¬ 
ποποίηση, βελτίωση και κωδικοποίηση των διατάξεων 
που αφορούν τη φορολογητέα αξία μεταβιβαζομένων 
με οποιαδήποτε αιτία ακινήτων εντός σχεδίου κατά το 
αντικειμενικό σύστημα», όπως αυτή ισχύει σήμερα. 

3. Την υπ’ αριθμ. 1079551/105/Γ0013/11.7.1994 ΠΟΑ 1173 (Φ.Ε.Κ. 
554 Β') απόφαση Υπουργού Οικονομικών «Τύπος και περιεχό¬ 
μενο φύλλων υπολογισμού φορολογητέας αξίας ακινήτων». 

4. Την υπ’ αριθμ. 1108284/384/Γ0013/25.2.1995 ΠΟΑ 1241 (Φ.Ε.Κ. 
825 Β') απόφαση Υπουργού Οικονομικών «Τροποποίηση 
της υπ’ αριθμ. 1079551/105/Γ0013/11.7.1994 Πολ 1173 Φ.Ε.Κ. τ. 
554Β'/18.7.1994 απόφασης περί του τύπου και περιεχομένου 
των φύλλων υπολογισμού φορολογητέας αξίας ακινήτων». 

5. Την υπ’ αριθμ. 1129485/479/Γ0013/3.12.1996 ΠΟΛ 1310 
(Φ.Ε.Κ. 1152 Β') απόφαση Υπουργού Οικονομικών «Προσ¬ 
διορισμός με αντικειμενικά κριτήρια, κατ’ άρθρο 41α 
του ν. 1249/1982, αξίας κτισμάτων ακινήτων τα οποία 
βρίσκονται σε περιοχές που δεν ισχύει το σύστημα του 
αντικειμενικού προσδιορισμού». 

6. Το γεγονός ότι η απόφαση αυτή ρυθμίζει διαδικαστι¬ 
κά ζητήματα, για την ομοιόμορφη εκπλήρωση των φο¬ 
ρολογικών υποχρεώσεων από τους υπόχρεους, οι οποίοι 
καθορίζονται με το άρθρο 26 του ν. 2459/1997 (Φ.Ε.Κ. 
17 Α'), γί αυτό από τις διατάξεις της δεν προκαλείται 
δαπάνη σε βάρος του Κρατικού Προϋπολογισμού. 

7. Την κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών 37930/ΔΙΟΕ/1264/14.10.2005 
(ΦΕΚ1432 Β') για τον καθορισμό αρμοδιοτήτων των Υφυ¬ 
πουργών Οικονομίας και Οικονομικών, όπως ισχύει μετά 
την τροποποίησή της με την 5733/ΔΙΟΕ/179/9.2.2006 (ΦΕΚ 
204 Β') απόφαση, αποφασίζουμε: 

1. Για το οικονομικό έτος 2007 ο τύπος και το περιε¬ 
χόμενο της δήλωσης Φόρου Μεγάλης Ακίνητης Περι¬ 
ουσίας (Φ.Μ.Α.Π.), φυσικών και νομικών προσώπων, έχει 
ως το υπόδειγμα, που επισυνάπτεται ως παράρτημα 
της απόφασης αυτής. 

2. Η δήλωση υποβάλλεται σε ένα αντίτυπο και συνο¬ 
δεύεται, κατά περίπτωση, με τα εξής δικαιολογητικά: 

α. Αποδεικτικά έγγραφα της αντιπροσώπευσης ή 
πληρεξουσιότητας, όταν η δήλωση υποβάλλεται από 
αντιπρόσωπο ή πληρεξούσιο του υπόχρεου. 

β. Φωτοαντίγραφο της αστυνομικής ταυτότητας του 
επικαρπωτή, όταν δηλώνονται ακίνητα στα οποία ο φο¬ 
ρολογούμενος έχει ισόβια ή αορίστου χρόνου επικαρπία 
ή άλλο εμπράγματο δικαίωμα που εξομοιώνεται με την 
επικαρπία ή έχει ψιλή κυριότητα. 

γ. Όταν η δήλωση υποβάλλεται από τους κληρονόμους 
του υπόχρεου: 

1) Φωτοαντίγραφο της διαθήκης - στην περίπτωση της 
εκ διαθήκης διαδοχής - και πιστοποιητικό του Γραμματέα 
Πρωτοδικών, ότι δεν δημοσιεύθηκε νεώτερη διαθήκη. 

2) Πιστοποιητικό της αρμόδιας δημοτικής ή κοινοτικής 


αρχής- Υ^α το είδος και το βαθμό συγγένειάς τους με 
τον κληρονομούμενο ή κληρονομητήριο, στην περίπτω¬ 
ση της εξ αδιαθέτου διαδοχής. 

δ. Όταν συντρέχει περίπτωση απαλλαγής κληρονο- 
μιαίων ακινήτων, φωτοαντίγραφο της δήλωσης φόρου 
κληρονομιάς επί του οποίου υπάρχει εκκαθάριση από 
την αρμόδια υπηρεσία και ο αναλογών φόρος είναι κα¬ 
ταβλητέος σε δόσεις. 

Σε περίπτωση μετάθεσης του χρόνου γένεσης φο¬ 
ρολογικής υποχρέωσης θα πρέπει το αρμόδιο τμήμα 
κληρονομιών να χορηγεί βεβαίωση που να αναγράφει 
το χρόνο γένεσης της φορολογικής υποχρέωσης, προ- 
κειμένου να δοθεί η απαλλαγή. 

ε. Όταν συντρέχει περίπτωση απαλλαγής κτισμάτων 
οικοδομής που ανεγείρεται, φωτοαντίγραφο της αρχι¬ 
κής οικοδομικής αδείας. 

στ. Όταν συντρέχει περίπτωση απαλλαγής της αξίας 
γεωργικής ή κτηνοτροφικής ή δασικής έκτασης, βεβαί¬ 
ωση της αρμόδιας Διεύθυνσης Γεωργίας ή του Δασαρ¬ 
χείου, ότι η έκταση που δηλώνεται είναι γεωργική ή 
κτηνοτροφική ή δασική, κατά περίπτωση. 

Σε περίπτωση αναδασωτέων εκτάσεων αρκεί η προ¬ 
σκόμιση του οικείου Φ.Ε.Κ. και πιστοποίηση της Δασικής 
Υπηρεσίας ότι δεν έχει αρθεί η αναδάσωση. 

Σε περίπτωση τελεσίδικης δικαστικής απόφασης ανα¬ 
γνώρισης κυριότητας σε αντιδικία μεταξύ ιδιωτών και 
δημοσίου, αρκεί η προσκόμιση της τελεσίδικης δικα¬ 
στικής απόφασης. 

Σε περιπτώσεις αναγνώρισης κυριότητας με απόφαση 
του Υπουργού Αγροτικής Ανάπτυξης και Τροφίμων, αρ¬ 
κεί η προσκόμιση της αναγνωριστικής απόφασης. Όταν 
η απόφαση αυτή είναι προγενέστερη του 2004, απαιτεί¬ 
ται βεβαίωση της αρμόδιας αρχής ότι η αναγνωριστική 
απόφαση δεν έχει ανακληθεί. 

θ. Για την απόδειξη της ιδιότητας του κατά κύριο 
επάγγελμα αγρότη, απαιτείται η προσκόμιση βεβαίωσης 
από τη Διεύθυνση Ανάπτυξης της οικείας Νομαρχια¬ 
κής Αυτοδιοίκησης (άρθρο 2 της 337410/10.7.1998 κοι¬ 
νής υπουργικής απόφασης των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Γ εωργίας). 

Αν, μέχρι τη λήξη της προθεσμίας υποβολής της δήλωσης 
Φ.Μ.Α.Π, οι βεβαιώσεις των περιπτώσεων στ και θ της παρα¬ 
γράφου 2 δεν έχουν εκδοθεί από τις αρμόδιες υπηρεσίες, η 
δήλωση υποβάλλεται χωρίς τις βεβαιώσεις αυτές με αντί¬ 
στοιχη υπεύθυνη δήλωση του ν. 1599/1986 του φορολογού¬ 
μενου στην οποία αναγράφεται ο αριθμός πρωτοκόλλου και 
η ημερομηνία υποβολής της αίτησης καθώς και ότι αυτές θα 
προσκομιστούν αμέσως μετά τη χορήγησή τους. 

ι.Όταν συντρέχει περίπτωση απαλλαγής των ιδιοχρη- 
σιμοποιούμενων κτισμάτων των νομικών προσώπων μη 
κερδοσκοπικού χαρακτήρα ή χρήση των ευεργετικών 
διατάξεων του άρθρου 25 του ν. 2459/1997 (Φ.Ε.Κ. 17 Α'), 
συνυποβάλλεται το Φ.Ε.Κ. στο οποίο έχει δημοσιευθεί 
το καταστατικό του νομικού προσώπου. 

ια. Όταν συντρέχει περίπτωση απαλλαγής ακινήτων 
τα οποία βρίσκονται σε αδόμητη αρχαιολογική ζώνη και 
έχουν δεσμευθεί από την αρχαιολογική υπηρεσία του 
Υπουργείου Πολιτισμού, βεβαίωση της οικείας αρχαιο¬ 
λογικής υπηρεσίας ότι τα ακίνητα είναι δεσμευμένα και 
βρίσκονται σε αδόμητη αρχαιολογική ζώνη και αν αυτή 
έχει εκδοθεί πριν από το 2003 βεβαίωση της αρμόδιας 
υπηρεσίας ότι δεν έχει αρθεί η δέσμευση. 

ιβ. Όταν συντρέχει περίπτωση απαλλαγής κτισμάτων 
που έχουν κηρυχθεί απαλλοτριωτέα ή γηπέδων που 
τελούν υπό αναγκαστική απαλλοτρίωση το οικείο Φ.Ε.Κ. 
και αν αυτό είναι προγενέστερο του 2003 βεβαίωση 
της αρμόδιας Υπηρεσίας για τη μη άρση της απαλλο¬ 
τρίωσης. 

ιγ. Όταν συντρέχει περίπτωση απαλλαγής κτισμάτων 
για τα οποία έχει εκδοθεί άδεια κατεδάφισης ή πρωτό¬ 
κολλο κατεδάφισης, φωτοαντίγραφο της άδειας ή του 
πρωτοκόλλου κατεδάφισης. 

ιδ. Όταν συντρέχει περίπτωση απαλλαγής νομικών 
προσώπων δημοσίου δικαίου, Γεωργικών Σχολών, κάθε 
είδους ταμείων και οργανισμών κοινωνικής ασφάλισης, 
το οικείο Φ.Ε.Κ. 

ιε. Όταν συντρέχει περίπτωση απαλλαγής σωματείων 
- ενώσεων ή ομοσπονδιών που έχουν αναγνωρισθεί από 
τη Γ. Γ. Αθλητισμού, Α.Ε. ποδοσφαίρου για τα ακίνητα 
και εγκαταστάσεις που χρησιμοποιούνται αποκλειστικά 
για την πραγματοποίηση των αθλητικών τους σκοπών, 
το οικείο Φ.Ε.Κ. 

ιστ.Όταν συντρέχει περίπτωση απαλλαγής δικαιωμά¬ 
των μεταλλειοκτησίας και εξόρυξης ορυκτών ή λίθων, 
φωτοαντίγραφο της οικείας σύμβασης. 

ιζ. Όταν συντρέχει περίπτωση απαλλαγής ακινήτων 
τα οποία ανήκουν σε τράπεζες και θυγατρικές τους 
εταιρείες, για τα οποία έχει αρχίσει η διαδικασία έντα¬ 
ξης τους σε ζώνες ενεργού πολεοδομίας, το Φ.Ε.Κ. στο 
οποίο έχει δημοσιευθεί το Προεδρικό Διάταγμα του 
χαρακτηρισμού της Ζώνης Ενεργού Πολεοδομίας ή βε¬ 
βαίωση του Υ.ΠΕ.ΧΩ.Δ.Ε. ότι επίκειται χαρακτηρισμός 
σύμφωνα με τις οικείες διατάξεις. 

ιη. Όταν συντρέχει περίπτωση απαλλαγής ακινήτων 
τα οποία παραχωρούνται κατά χρήση χωρίς αντάλλαγ¬ 
μα, στο Ελληνικό Δημόσιο, φωτοαντίγραφο της οικείας 
σύμβασης (παραχωρητήριο) και φωτοαντίγραφο της 
αποδοχής της από το Ελληνικό Δημόσιο. 

ιθ. Όταν συντρέχει περίπτωση απαλλαγής επιχειρή¬ 
σεων που έχουν τεθεί υπό το ειδικό καθεστώς της εκ¬ 
καθάρισης του ν. 2000/1991, φωτοτυπία της απόφασης 
του Εφετείου. 

κ. Όταν συντρέχει περίπτωση απαλλαγής, με τον όρο 
της αμοιβαιότητας, ακινήτων ιδιοκτησίας ξένων κρατών 
που χρησιμοποιούνται για την εγκατάσταση των πρε¬ 
σβειών και προξενείων, ξένων πρεσβευτών και διπλω¬ 
ματικών αντιπροσώπων και πρακτόρων, βεβαίωση του 
Υπουργείου Εξωτερικών. 

κα. Όταν συντρέχει περίπτωση απαλλαγής, με τον όρο 
της αμοιβαιότητας και με την επιφύλαξη των όρων των 
διεθνών συμβάσεων, προξένων και προξενικών πρακτό¬ 
ρων καθώς και το κατώτερο προσωπικό των ξένων πρε¬ 
σβειών και προξενείων, εφόσον έχουν την ιθαγένεια του 
κράτους που αντιπροσωπεύουν και δεν ασκούν εμπόριο 
ή βιομηχανία ή δεν είναι διευθυντές επιχειρήσεων στην 
Ελλάδα, βεβαίωση του Υπουργείου Εξωτερικών. 

κβ. Όταν συντρέχει περίπτωση απαλλαγής ακινήτων 
που ανήκουν κατά πλήρη κυριότητα στην Ε.Τ.Β.Α. ή τη 
ΒΙ.Π.Ε.Τ.Β.Α. και βρίσκονται μέσα σε βιομηχανικές περι¬ 
οχές, το Φ.Ε.Κ., που ορίζει τη βιομηχανική περιοχή. 


κγ. Όταν συντρέχει περίπτωση απαλλαγής γηπέδων 
και κτηρίων που ανήκουν σε ανάδοχους φορείς προ¬ 
γραμμάτων ενεργού πολεοδομίας και βρίσκονται σε 
περιοχές που βρίσκονται σε περιοχές που έχουν χα¬ 
ρακτηριστεί ή θα χαρακτηριστούν ως Ζώνες Ενεργού 
Πολεοδομίας, το Φ.Ε.Κ. στο οποίο έχει δημοσιευθεί το 
Προεδρικό Διάταγμα του χαρακτηρισμού της Ζώνης 
Ενεργού Πολεοδομίας ή βεβαίωση του Υ.ΠΕ.ΧΩ.Δ.Ε. ότι 
επίκειται χαρακτηρισμός σύμφωνα με τις οικείες δια¬ 
τάξεις καθώς και βεβαίωση του Υ.ΠΕ.ΧΩ.Δ.Ε., ότι ο υπό¬ 
χρεος είναι ανάδοχος φορέας προγράμματος ενεργού 
πολεοδομίας. 

κδ. Όταν συντρέχει περίπτωση απαλλαγής γηπέδων 
ακινήτων, που είναι εκμισθωμένα σε ξενοδοχειακές 
επιχειρήσεις και το μίσθωμά τους υπολογίζεται σε 
ποσοστό στις εισπράξεις τους, φωτοαντίγραφο της 
σύμβασης μίσθωσης. 

κε.Όταν συντρέχει περίπτωση απαλλαγής δημοτικών 
και κοινοτικών επιχειρήσεων, το οικείο Φ.Ε.Κ. 

Εφόσον κάποια από τα πιο πάνω δικαιολογητικά έχουν 
ήδη συνυποβληθεί με δηλώσεις προηγούμενων ετών 
στην ίδια Δ.Ο.Υ. και δεν έχει επέλθει κάποια μεταβολή 
στα στοιχεία που αναγράφονται σε αυτά, δεν απαιτείται 
να συνυποβληθούν και πάλι. Στην περίπτωση αυτή αρκεί 
η αναγραφή στις παρατηρήσεις του φορολογούμενου 
στη δήλωση Φ.Μ.Α.Π. του αριθμού της δήλωσης Φ.Μ.Α.Π. 
καθώς και το έτος που αρχικά υποβλήθηκε το κάθε 
δικαιολογητικά, ότι δεν έχει επέλθει μεταβολή στα στοι¬ 
χεία που αναγράφονται σε αυτό, με την προϋπόθεση 
ότι αν το συγκεκριμένο δικαιολογητικά είναι ορισμένης 
χρονικής ισχύος, να καλύπτει και το έτος 2007. 

3. Όταν συντρέχει περίπτωση έκπτωσης ενυπόθηκου 
δανείου, βεβαίωση του Ταχυδρομικού Ταμιευτηρίου ή 
του Ταμείου Παρακαταθηκών και Δανείων ή της Τρά¬ 
πεζας, με φωτοαντίγραφο του συμβολαιογραφικού εγ¬ 
γράφου υποθήκης ή προσημείωσης υποθήκης. 

4. Η δήλωση της παραγράφου 1 της απόφασης αυτής 
είναι δυνατόν να υποβληθεί σε φύλλο που έχει εκτυπω¬ 
θεί σε απλό μηχανογραφικό χαρτί, ιδίων διαστάσεων 
και σε κάθε περίπτωση, θα πρέπει να περιλαμβάνονται 
όλα τα στοιχεία που περιέχονται στη δήλωση της πα¬ 
ραγράφου 1. 

5. Η δήλωση Φόρου Μεγάλης Ακίνητης Περιουσίας 
έτους 2007, δεν απαιτείται να συνοδεύεται από τα φύλ¬ 
λα υπολογισμού της αξίας ακινήτων έντυπα (1 - 5, ΚΙ 
- Κ9 και Α.Α. ΓΗΣ). 

6. Σε περίπτωση που η αξία της ακίνητης περιουσίας 
πριν από κάθε μείωση της που προβλέπεται από το 
νόμο, είναι μικρότερη από το αφορολόγητο όριο, δεν 
είναι αναγκαία η συνυποβολή με τη δήλωση οποιουδή- 
ποτε πιστοποιητικού. 

7. Ο προϊστάμενος Δ.Ο.Υ., μπορεί να ζητήσει την προ¬ 
σκόμιση και οποιουδήποτε άλλου αποδεικτικού στοι¬ 
χείου, όταν κατά τον έλεγχο της δήλωσης το κρίνει 
απαραίτητο. 

ΔΗΛΩΣΗ ΦΟΡΟΥ 

ΜΕΓΑΛΗΣ ΑΚΙΝΗΤΗΣ ΠΕΡΙΟΥΣΙΑΣ 
Για ακίνητα που υπάρχουν την 1η Ιανουαρίου 2007 

Προς τη Δ. Ο. Υ. 

Η προηγούμενη δήλωση δόθηκε στη Δ. Ο. Υ. 

I. ΣΤΟΙΧΕΙΑ ΤΟΥ ΦΟΡΟΛΟΓΟΥΜΕΝΟΥ: νομικού προσώπου ή φυσικού και της οικογένειας του. (Συμπλήρωση με κεφαλαία) 


ΑΡΙΘΜΟΣ ΔΗΛΩΣΗΣ 


ΕΙΔΟΣ ΔΗΛΩΣΗΣ 

I ΑΡΧΙΚΗ Iί™Κ|ί,| ΑΗΑ«Λ 


ΜΕ ΕΠΙΦΥΛΑΞΗ | 

ΑΡΙΘΜΟΣ ΦΑΚΕΛΟΥ 


(ΕΠΩΝΥΜΟ ή ΕΠΩΝΥΜΙΑ) (ΟΝΟΜΑ) (ΟΝΟΜΑ ΠΑΤΕΡΑ) 

(ΕΠΑΓΓΕΛΜΑ).(Δ/ΝΣΗ ΕΠΑΓΓΕΛΜΑΤΟΣ:0δ0Σ-ΑΡΙΘ-ΤΑχ! ΚαΔ.' 'ΣΥΝθϊΚΙΑ-Π0ΛΗ-ΧΩ’ρίθ)’.(ΤΗΛ.)' 

' (ΑΡ' ΤΑντ/ΤΆΣ)".(Δ/ΝΣΗ ΚΑΤΟΙΚΙΑΣ ή' εΔΡΑΣ:Οδ6ς-ΑΡΪΘ-ΤΑΧ.' ^\ΣΥΝθϊώΆ-Π0^.(ΤΗΛ.)' 


ΑΡΙΘΜΟΣ ΜΗΤΡΩΟΥ 


(ΕΠΩΝΥΜΟ) 

■(ΕΠΆΓΓΕΛΜΑ)·” 

'(ΑΡΤΆΫΤ/ΤΑΣ)' 


(ΟΝΟΜΑ) (ΟΝΟΜΑ ΠΑΤΕΡΑ) 

’ (Δ/ΝΣΗ ΕΠΑΓΓΕΛΜΑΤ0Σ:0Δ0ΣΆΡΙΘ-ΤΆΧ.· Κ^ -ΣΥΝΟΙΚίΆ-ΠΟΛΗ-ΧΩΡ^.(ΤΗΛ.)' 

' ■(Δ/ΝΣΗ ΚΑΤΟΙΚΙΑΣ -ΟΔΟΣ-ΑρΊθ-ΤΑΧ.· κώ^ΣΥΝόΊκίΑ-ΠΟΛΗ-ΧΩΡΙΟ)".(ΤΗΛ.) 


ΟΝΟΜΑΤΕΠΩΝΥΜΟ ΤΕΚΝΩΝ που γεννήθηκαν από το 1989 και μετά | ΓΕΝΝΗΣΗΣ 



ΟΙΚΟΓΕΝΕΙΑΚΗ ΚΑΤΑΣΤΑΣΗ ΥΠΟΧΡΕΟΥ: Έγγαμος Π Άγαμος □ Διαζευγμένος Π Σε χηρεία □ 


ΕΚΠΡΟΣΩΠΟΣ: □ ΑΝΤΙΚΛΗΤΟΣ: □ ΑΡΙΘΜΟΣ ΜΗΤΡΩΟΥ Γ ι . . I ΑΡ. ΤΑΥΤ,ΤΑΣ. 


(ΕΠΩΝΥΜΟ) (ΟΝΟΜΑ) 


(ΟΝΟΜΑ ΠΑΤΕΡΑ) , (ΔΙΕΥΘΥΝΣΗ: ΟΔΟΣ-ΑΡΙΘ-ΤΑΧ. ΚΩΔ.-ΣΥΝΟΙΚΙΑ - ΠΟΛΗ-ΧΩΡΙΟ) (ΤΗΛ.) 


. ΣΥΝΟΛΑ ΑΞΙΩΝ ΑΚΙΝΗΤΗΣ ΠΕΡΙΟΥΣΙΑΣ 


Υπόχρεου 


Συζύγου 


Των Τέκνων 
Υπόχρεου-Συζύγου) 


Των Τέκνων 
(Υπόχρεου) 


Των Τέκνων 
(Συζύγου) 


1. Αξία Ακινήτων που Φορολογούνται και υπάρχει πλήρης Κυριότητα 
. 313. 314. 315. 

2. Αξίες Εμπραγμάτων Δικαιωμάτων 

. 323 324. 325 . 

3. Εκπιπτόμενα από τη φορολογητέα αξία των ακινήτων δάνεια 

. 333 334 . 335. 


Αν είστε έγγαμος και δεν συμπεριλάβατε στη δήλωση την περιουσία του ή της συζύγου συμπληρώστε το ποσό 
που αντιστοιχεί σ' αυτή. 

Ποσό φόρου που καταβλήθηκε μέχρι την υποβολή της δήλωσης αυτής, για Φ.Μ.Α.Π. έτους 2007 από υπόχρεο. 

Ποσό φόρου που καταβλήθηκε μέχρι την υποβολή της δήλωσης αυτής, για Φ.Μ.Α.Π. έτους 2007 από σύζυγο. 
ΠΡΟΣΟΧΗ : ΤΑ ΠΟΣΑ ΘΑ ΑΝΑΓΡΑΦΟΝΤΑΙ ΜΕ ΔΥΟ ΔΕΚΑΔΙΚΑ ΨΗΦΙΑ, 


* Όσα τετραγωνίδια έχουν αστερίσκο θα συμπληρωθούν από την υπηρεσία 

IV. Ακίνητα που απαλλάσονται από το φόρο: 


1. Κληρονομιαία ακίνητα για τα οποία ο φόρος, βάσει της δήλωσης, μπορεί να καταβληθεί σε μηνιαίες δόσεις ανεξάρτητα 
του τρόπου πληρωμής. 


Π 

Α/Α 

ΔΙΕΥΘΥΝΣΗ ΑΚΙΝΗΤΟΥ 

ΕΙΔΟΣ 

ΑΚΙΝΗΤΟΥ 

ΕΠΙ- 

ΦΑΝΕΙΑ 

ΣΕΜ2 

ΑΡΜΟΔΙΑ Δ.Ο.Υ. 

ΑΡΙΘΜΟΣ 

ΦΑΚΕΛΟΥ 

1 ΧΡΟΝΟΣ ΓΈΝΕΣΗΣ 
ΦΟΡΟΛ. ΥΠΟΧΡΕΩΣΗΣ 



2. Χτίσματα οικοδομών που ανεγείρονται: 


ΔΙΕΥΘΥΝΣΗ ΑΚΙΝΗΤΟΥ 


Είδος ακινήτ. Συνολική 
οικία, διαμέρ., επιφάνεια 

κστάστ. κ.λ.π. κτισμάτ. σε 



ΑΡΧΗ ΠΟΥ ΧΟΡΗΓΗΣΕ 
ΤΗΝ ΑΔΕΙΑ 


ΣΤΟΙΧΕΙΑ ΑΔΕΙΑΣ ΑΝΕΓΕΡΣΗΣ 

ΙΓΉΣΕ I ΑΡΙΘΜΟΣ ΑΔΕΙΑΣ I ΗΜΕΡΟΜΗΝΙΑ ΕΚΔΟΣΗΣ 



3. Λοιπά ακίνητα που απαλλάσσονται: 




ΕΙΔΟΣ 

ΑΚΙΝΗΤΟΥ 

ΕΠΙ- | 

-1 


Α/Α 

ΔΙΕΥΘΥΝΣΗ ΑΚΙΝΗΤΟΥ 

ΦΑΝΕΙΑ 
ΣΕΜ? | 

ΑΡΜΟΔΙΑ Δ,Ο.Υ. 

ΛΟΓΟΣ ΑΠΑΛΛΑΓΉΣ 



V. Δικαιολονητικά που συνυποβάλλονται: 



VI. Παρατηρήσεις: 


Στοιχεία αυτού 
που καταθέτει 

τη δήλωση ΑΟΜ.(ΕΠΩΝΥΜΟ). (ΟΝΟΜΑ) (ΟΝΟΜΑΤΕΠΩΝΥΜΟ ΠΑΤΕΡΑ) .ΔΐΓ.ΐύϋνοτ ΠΟΛΗ ΟΔΟΙ ΑΡΙΟ. ΙΑΧ ΚΟΛ. (Αριβυ. Τηλεφώνου) 


Ο ΠΑΡΑΛΑΒΩΝ 


.2007 

Ο ΔΗΛΩΝ Η ΔΗΛΟΥΣΑ 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 18 Ιανουάριου 2007 


Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπβΙ; ΗΙίρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρι/Ζνννννν.οΐ.αΓ - ε-πιείΙ: ννθΙιΐίΐ35ίίΐ·@θΤ.ιιι· 





























